N filozofa sjedi za okruglim stolom i obavljaju samo dvije različite aktivnosti: razmišljaju i jedu. Na stolu se nalazi N tanjira sa beskonačnom količinom hrane i N viljuški (između svaka dva tanjira po jedna). Da bi mogao da jede filozofu su potrebne i viljuška sa lijeve i viljuška sa desne strane njegovog tanjira. Nakon što završi sa obrokom, filozof vraća viljuške na sto i određeno vrijeme provede u razmišljanju, nakon čega se opet vraća da jede i tako u krug. Implementirati algoritam koji simulira opisanu situaciju i sprječava deadlock. Obavezno napisati klasu iz koje se pokreće simulacija. Štampati poruku kada filozof čeka da se oslobodi viljuška, kada filozof uzme određenu viljušku, kao i kada je oslobodi. Takođe, štampati poruku kada filozof jede i kada razmišlja. Svi vremenski intervali mogu biti uzeti proizvoljno.

**Napomena:** Priloženi kod ne razrješava deadlock koji se može desiti kada svaki filozof podigne viljušku sa svoje lijeve strane. Unaprijediti dati kod tako da se ni ova situacija ne može desiti.